JUMAL KÕNELEB
Tere! Tore jälle näha!
Oleme eelmises kahes osas rääkinud väga huvitaval
ja väljakutsuval teemal.
Sellest, et meil kõigil on kutse ja ülesanne Jumalalt.
Viimati jagas Joy oma mõtteid, kuidas mõnikord võib olla seda
raske leida ning mõnikord võib lausa mööda panna.
Täna jätkame rääkimist takistustest,mis võivad meil
takistada Jumala täiusliku plaani leidmist meie elus.
Eelmisel korral rääkisime, et üheks takistuseks
võib olla sõnakuulmatus.
- Me ei taha käia seda teed, mida Jumal meie jaoks on plaaninud.
Ühel või teisel põhjusel. Sel juhul on sõnakuulelikkus teeks tagasi.
Teeme neid väikesi asju, mida teame olevat õiged - palvetame, läheme
tagasi kogudusse, loeme jälle Sõna. Jumal juhatab tasapisi tagasi.
Üks suur takistus, millest Jeesus räägib Piiblis mitmel viisil,
on järgmine: see on mu põuetaskus.
Raha.
Raha iseenesest pole ei halb ega hea. Raha on lihtsalt raha.
Aga Piibel ütleb, et rahaahnus on kõige kurja juur.
Sageli ei lase just rahale lootmine meil end täielikult Jumalale anda.
Jumal teab seda. Jeesus ütleb Matteuse ja Luuka kirjapanduna
Mt. 6:24 "Keegi ei saa teenida kahte isandat, ikka on nii,
et ta vihkab üht ja armastab teist või et ta pooldab üht
ja põlgab teist. Teie ei saa teenida nii Jumalat kui mammonat."
Teie ei saa teenida nii Jumalat kui mammonat.
Me peame valima. Küsimus pole selles, et paljud kristlased justkui
ei armastaks Jeesust. Küsimus on selles, millele me toetume.
Mis annab meile turvatunde? Kas meie Jumal või raha?
Jeesus ütleb hiljem samast asjast ehk raha teenimisest rääkides,
Mk.10:24 "Jeesus aga ütles neile: Lapsed, kui raske on neil,
kes loodavad ja toetuvad asjadele või rikkusele,
kui raske on neil minna Jumala riiki."
Jumalal pole midagi selle vastu, et meil on raha.
Aga kui me loodame selle peale, nagu sina vist tegid...
See oli peamine põhjus. Põhjus oli selles,
et ma ei julgenud usaldada, et Jumala Sõna peab paika.
Ma ei julgenud usaldada, et kui Ta lubab minu eest hoolt kanda,
siis Ta ka hoolitseb!
Ja ma ei osanud näha, milline on Jumala plaan meie rahaasjades.
Me leidsime selle alles hiljem.
Aga see Mt 6 jätkub. Loeme edasi. Jeesus ei ütle, et nüüd jätke kõik,
muidu sa ei saa mind järgida. Jeesus ei ütle nii.
See on valeõpetus.
Peale seda, kui Jeesus ütleb, et me ei või teenida Jumalat ja
mammonat, jätkab ta Mt.6:25 Kas ma loen? - Ma loen ise.
"Seepärast ma ütlen teile:" Ta ütleb eespool:
"Teie ei saa teenida nii Jumalat kui mammonat."
"Seepärast ma ütlen teile: Ärge muretsege oma hinge pärast,
mida süüa, ega oma ihu pärast, millega riietuda!
Eks hing ole enam kui toidus ja ihu enam kui rõivas?"
Meilgi on täna seljas kenad riided, mille Issand on meile andnud.
Minugi riietusest olen vaid sokid ise mingil ajal ostnud.
Kõik muu olen saanud Issandalt.
"Pange tähele taeva linde: nad ei külva ega lõika ega kogu aitadesse,
ning teie taevane Isa toidab neid. Eks teie ole palju enam väärt
kui nemad?" Me oleme rohkem väärt, kui linnud, keda Ta toidab niigi.
See Sõna ütleb, et ma olen tähtis, väärtuslik ja Ta kavatseb
mu eest hoolitseda. Ta lubab seda siin. Jeesus on see, kes räägib:
"Aga kes teie seast suudab muretsemisega oma elule ühe
küünragi juurde lisada? Ja rõivastuse pärast,
mis te muretsete? Pange tähele lilli väljal, kuidas nad kasvavad:
ei näe nad vaeva ega ketra, aga ma ütlen teile, et isegi
Saalomon kogu oma hiilguses ei olnud nõnda ehitud nagu igaüks neist."
"Kui aga Jumal nõnda rüütab väljal rohtu, mis täna on ja homme
visatakse ahju, eks siis veelgi enam teid, te nõdrausulised!"
Jumal on tõesti meid rüütanud. See pole mingi nali!
Olen saanud kõik need riided kingiks.
"Ärge siis hakake muretsema, öeldes: Mis me sööme?” või
Mis me joome?” või Millega me riietume?” Sest kõike seda
taotlevad paganad. Teie taevane Isa teab ju, et te seda kõike vajate."
Jumal pole rumal. Jumal ei kutsu meid täitma mingit ülesannet ja
elama head elu ja siis jätab meid virelema.
Jumal on hea. Jeesus ütleb...loeksid sa?
"Aga otsige esmalt Jumala riiki ja tema õigust,
siis seda kõike antakse teile pealegi!"
Ta ütleb: "Usalda mind selles." On asjad, mida mina võin teha,
mida Jumal tahab, et mina teeksin. Ta tahab, et ma otsiksin Teda.
Enne kõike muud. Ja Tema lubab teha oma osa.
On olemas Joy osa ja on olemas Jumala osa.
Joy teeb oma osa - otsib esmalt Jumala riiki: palvetab,
loeb Piiblit, käib koguduses. Otsin Teda nii, nagu oskan.
Ja kui Ta ütleb: "Armastage teineteist!" Siis ma püüangi nii hästi,
nagu oskan, Tema jõus seda täita. Ma ei kakle sinuga, vähemalt ma
püüan ja ei riidle lastega. Otsin Teda ja palvetan.
Sellest ma saan jõudu olla parem ema. Jeesusega koos olen ma
parem ema. Mida ma veel teen? Ma õnnistan teisi, eestpalvetan,
ma kallistan inimesi. Seda ei saa Jumal teha,
Tal pole minu keha. Aga mina saan seda teha.
- Ma räägin head. - Julgustan. - Otsin tema tahet. -Andestan neile,
kes minu vastu eksivad.
Ja Jumala osa on: Tema hoolitseb meie eest.
Ta on lubanud, et siis Tema hoolitseb minu eest.
Ma pean kohe, esimesest sammust alates usaldama, et Ta on minuga,
Ta on siin, Isa, ma käin ja hoian Sul käest kinni ja
Sa oled minuga.
Küsimus pole selles, et meil ei tohiks olla raha.
Küsimus on selles, mille peale me toetume.
Kas me toetume täielikult Jumalale või raha ja vara peale.
Eriti tänapäeva maailmas pole mõtet toetuda rahale.
Sellest tahab Jeesus rääkida.
Ta tahab julgustada, et Jumal hoolitseb nende asjade eest 100%.
Kuigi see usk pannakse proovile. Ka meie elus on olnud väga raskeid
olukordi, kus raha pole pennigi, aga ometi on vaja osta toitu jms.
Ometi on Jumal alati hoolitsenud meie eest.
Alati on meil ja lastel olnud süüa igaks päevaks.
On olnud suuri imesid, näiteks postkastist oleme leidnud ümbrikke,
millel on peal vaid kala märk ja sees selleks kuuks vajalik raha!
Ning neid kirju tuli ustavalt nii kaua, kuni mu palka tõsteti.
Me ei tea tänini, kes need meie postkasti pani.
Meile on tulnud koju pakke toidu, riiete, kosmeetika ja kingitustega.
Nädal tagasi palusin Jumalalt raha juuksurisse minekuks.
Ma ei rääkinud sellest kellegile, ütlesin vaid Issandale, et vajaksin
20 eurot juuksurisse minekuks. Järgmisel päeval oli meie kontole
kantud 20 eurot selgitusega "Janile". Jumal on vägev!
Kui julged haarata kinni ja uskuda, siis Jumal seisab oma sõnade taga.
Kui Jeesus ütleb, et Ta hoolitseb su riiete, maja ja toidu eest,
siis Ta mõtleb seda tõsiselt ja sa võid julgelt Jeesust järgida
kõiges, mida Ta sind tegema kutsub. Siis sa alles näed imesid!
Ta teeb tõesti imesid, isegi kui mõnikord jõuad "Punase mere" äärde
ja "egiptlased" on selja taga. Ta avab ikkagi mere ja sa saad
edasi minna. See on alles seiklus!
Selle asemel, et toetud rahale ja rügad kogu elu mõteldes,
et "siis kui ma olen pensionil", alles siis ma saan teha, mida mind
on tegema kutsutud. Pean pensionini vastu pidama.
Elu võib alata nüüd! Täna! Kohe! Imeline vaba elu!
Alles siis, kui teenid Jeesust kogu südamega, pääsed vabaks.
Siis ei valitse mammona enam su elu, vaid Jumal valitseb sinu elu
ja ka mammonat ning korraga valitsed ka sina mammona üle.
Mammona ei dikteeri, mida sa saad teha ja mida mitte.
Jumala jaoks on kõik võimalik.
Me saime näiteks käia kogu perega lõunamaareisil. Olin palvetanud
majanduslikult kitsal ajal, et sooviksime kordki käia lõunas.
Palusin seda Isalt. Vähem kui nädala pärast helistas üks inimene
ja küsis, kas me tahaks sõita Itaaliasse. Ma ütlesin,
et muidugi, ma ei ole kunagi Itaalias käinud. Aga mul on
kolm last ja naine... Ta ütles: "Ära muretse, maksan kõige eest!"
Ja ta maksis kinni lennud, taksosõidud, andis taskuraha,
elasime viie tärni hotellis, kus meie eest täielikult hoolitseti!
Jumala jaoks on kõik võimalik. Alles siis, kui sa teenid Teda,
oled vaba sellest, raha ei valitse enam sinu elu üle.
Kõik on võimalik!
Sageli on usklikel vale arusaam, et peame loobuma kõigest,
enne kui võime teenida Issandat.
Toon välja ühe kirjakoha, mida tihti tsiteeritakse sellega seoses.
Mk10:21-30 Siin on juttu Jeesuse kohtumisest rikka noorukiga,
kes küsis mida teha, et pääseda Jumala riiki.
"Jeesus aga, vaadanud talle otsa, tundis armastust ta vastu ja
ütles talle: Üks asi puudub sul. Mine müü kõik, mis sul on,
ja anna vaestele, ja sul on aare taevas, ning tule järgne mulle!”
Noormees kurvastas nende sõnade pärast ja lahkus rõhutuna, sest ta
oli suure varanduse omanik." See rikas noormees oli küll teinud
Jumala käskude järgi nii hästi, kui suutis kogu elu.
Jeesus oli sellest vaimustuses, vaatas teda armastusega,
aga Ta vaatas ja armastas teda, soovides talle veel enamat.
Jeesus vaatab ka meid ja armastab meid ja kutsub meid tegema oma
imelist tahet ja elama elu, sest Ta armastab meid.
Ta tahab, et oleksime vabad rahaahnusest, sest see seob meid.
See ei vabasta sind ega mind, vaid aheldab. Aga Jeesus vabastab!
Kahjuks see nooruk ei uskunud Jumala headusesse, masendus
ja läks minema. Tema puhul palus Jeesus, et ta müüks kõik ära,
loobuks oma turvalisuseallikast ja toetuks Jeesusele.
Sageli lugu sellega lõpebki ja õpetatakse, et ka meie peaks
loobuma kõigest. Lihtsalt järgima Jeesust, elades vaeste rottidena.
Aga lugu ei lõppe sellega. Jeesusel on meie jaoks
midagi paremat, kui peost suhu elamise toimetulek!
Loeme edasi. "Ja vaadanud ringi enda ümber,
ütles Jeesus oma jüngritele: Kui vaevaliselt lähevad rikkad
(teise tõlke järgi - need, kes loodavad oma varandusele)
Jumala riiki!” Hiljem hakkas Peetrus Talle rääkima: Vaata,
meie oleme jätnud kõik maha ja järgnenud sulle!” Mk.10:28
Kuulake, mida Jeesus talle vastab: Peetrus mõistab siin, et tema ongi
loobunud heast kalamehekarjäärist Jeesuse järgimise pärast ja mõtleb,
kas sellest on mingit kasu. Ta küsib Jeesuselt otse: "Mida ma saan
selle eest?" -Või "kuidas ma hakkama saan? -Ma olen loobunud kõigest!"
"Kuidas ma toime tulen, kuidas mu pere hakkama saab?"
"Meil on elektriarved, toiduarved, bensiiniarved..."
Võiksin olla Peetruse asemel ja küsida: "Aga mina? Ma olen loobunud
kõigest, Issand!" Ja Jeesuse vastus jääb sageli
kahe silma vahele: Tõesti, ma ütlen teile,
ei ole kedagi, kes on maha jätnud maja või vennad või õed või ema
või isa või lapsed või põllud minu pärast ja evangeeliumi pärast
ega saaks vastu nüüd, selsamal ajal sajavõrra maju ja vendi ja õdesid
ja emasid ja lapsi ja põlde tagakiusamise kestelgi,
ning tuleval ajastul igavest elu."
Jeesus ei luba üksnes seda, et kõigest loobudes me kõlbame
Teda järgima, vaid, kui me loobume millest iganes evangeeliumi ja
Jeesuse pärast, seda sa saad sajakordselt tagasi praegusel ajal.
Mitte alles taevas! Sellel ajal, ütleb Jeesus!
Kui see noormees oleks loobunud oma varandusest ja andnud selle
ära, oleks ta teinud oma elu parima investeeringu.
Ta oleks leidnud Jumala plaani, temast oleks ehk saanud üks apostel!
Keegi ei tea muidugi, peale Jumala, kelleks ta oleks saanud,
aga ta oleks leidnud imelise elu Jeesuses ja
ta oleks saanud sajakordselt tagasi kõik, millest loobus.
Jeesus ei tüssa meid. Jeesus ei kutsu meid lihtsalt loobuma ja
elama siis viletsat elu. Jeesus kutsub loobuma kasutust ja
koormavast, sellest mille peale ei tasu loota, et leida see,
mis püsib kogu elu - vaatamata olukordadele ka tagakiusu ajal.
Jumal hoolitseb meie eest. Seda oleme oma elus näinud.
Oleme näinud suuri imesid. Jumal on maksnud meile tagasi.
Aga kui sa ei looda enam rahale, siis tekib Issandalt saades soov
edasi anda. Oleme õpinud külvama. Ja juurde saades andma.
Milline vabadus! Halleluuja!
Hästi räägitud! Seda ongi vaja mõista!
Jeesus ütleb tõesti, et loobudes oleks sul aare Taevas.
On imeline seda taibata ja hakata kuuletuma ja sammhaaval
Jeesusele; järgnema ja tegema seda, mida parajasti suudan ja
pean Issanda tahteks oma elus selle päeva jaoks.
Kui Ta räägib mulle Piibli kaudu ja näitab, milles meelt parandada,
siis ma vähehaaval ja pidevalt teengi neid asju.
Korraga saab kogu Piibel loogiliseks ja avaneb esimesest
leheküljest viimaseni. See hakkab rääkima minu elust. Iga päev.
See annab mulle nõu argipäeval, pereelus, abielus, majapidamises.
See õpetab, kuidas kohelda oma vanemaid, kuidas olla tööandja.
Korraga on kõik loogiline ja märkan, et Jumal räägib algusest
peale sama - julgustab ennast otsima ja armastama, panema Teda
esimesele kohale elus. Siis kõik see imeline avaneb sulle!
Oli suur vahe, kui ma käisin mammona järel ja kartsin oma pere
toimetuleku pärast, kartsin läbi kukkuda, tundsin end vastutavana.
Ma ei teinud seda teadlikult. Ma ei osanud ega julgenud teisiti.
See elu oli tappev. Iga kord jalutades rongi nähes mõtlesin:
"Kas ma täna hüppan selle alla?" Elu oli tõesti nii tühi.
Kuigi ma olid majanduslikult kindlustatud.
On suur erinevus. Isegi mu sugulased, kes pole mu sõbrad....
Kes pole usklikud. -Mis ma ütlesin? - Nad on küll sinu sõbrad....
Sugulased ütlevad, et olen muutunud teistsuguseks.
See on märgatav. - Ka mina olen seda märganud!
Jumala ja oma plaani järgimise vahel on nagu elu ja surma
vaheline erinevus. Nagu öö ja päeva vaheline erinevus.
Jumala järgimine on elu leidmine. Üks kirjakoht ütleb, et see, kes
kaotab oma elu minu pärast, see leiab selle ja kes püüab seda
hoida enesele, see kaotab selle. Jeesust järgides ei kaota sa midagi,
kuigi hingevaenlane seda väites valetab. Vastupidi.
Kaotad kõik, kui ei järgi Teda!
Kas võin veel ühte kohta lugeda? - Tahtsin seda korraks öelda.
Vaenlane valetab.
5 Ms.30:15 "Vaata, mina panen täna su ette elu ja hea, surma ja kurja,
kui ma täna sind käsin armastada Issandat, oma Jumalat, käies tema
teedel ja pidades tema käske, määrusi ja seadlusi, et sa võiksid
elada ja paljuneda, ja et Issand, su Jumal, õnnistaks sind
sellel maal, kuhu sa lähed, et seda pärida."
Mitte seadustes, vaid Tema järgimises on asi.
"Ma kutsun täna tunnistajaiks teie vastu taeva ja maa: ma olen pannud
su ette elu ja surma, õnnistuse ja needuse. Vali nüüd elu, et sina
ja su sugu (lapsed) võiksite elada, armastades Issandat, oma Jumalat,
kuulates tema häält ja hoidudes tema poole! Sest see on su elu ja
su päevade pikkus, et sa võiksid elada maal, mille Issand on vandega
tõotanud anda su vanemaile, Aabrahamile, Iisakile
ja Jaakobile." See viib õnnistatud ellu.
Tahame sind tõesti julgustada. Kui sa pole julgenud Issandat
järgida, siis tee täna otsus Issanda kasuks.
Ära toetu rahale. Ära lase rahal ütelda, kas suudad Jumalt järgida
või mitte. Usalda seda, mida Jeesus ütleb. Tema hoolitseb sinu eest!
Jeesus on tee, tõde ja elu. Temas on kõik, mida vajad.
Astu selle peale ja ütle rahadeemonile, et see ei valitse enam su elu!
Hakka järgima Jeesust.
Ära karda, usu vaid!
Tänu, Issand, et saame õnnistada täna igat vaatajat ja kuulajat.
Tänu, Issand, et saame kuulutada vabadust igaühele praegusel hetkel.
Seon sind, vaenlane - sa ei valeta, sosista ega hirmuta kedagi,
vaiki, Jeesuse nimel!
Kuulutame vabadust ja Jeesuse täit imelist tahet igaühe ellu,
kes julgeb selle vastu võtta. Issand, kinnita iga kuulajat ja
juhata Sinu heasse ellu. Jeesuse nimel. Aamen.
Kui soovid külvata sellesse imelisse Taevas TV7 töösse,
saad lisainfot: www.tv7.ee
Ole õnnistatud!
Swedbank 221048388411 SEB 10220109461019 Saaja: Taevas TV7
Tõlge: Meeli Martin